《效陶彭泽·一梦倏已尽》
唐代·司马扎

一梦倏已尽，百年如露草。
独有南山高，不与人共老。
尊中贮灵味，无事即醉倒。
何必鸣鼓钟，然后乐怀抱。
轻波向海疾，浮云归谷早。
形役良可嗟，唯能徇天道。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。